laion/Wikipedia-Exotic huggingface dataset:
গাউসের মহাকর্ষের সূত্র

গাউসের মহাকর্ষের সূত্রটি নিউটনের মহাকর্ষ সূত্রের সমতুল্য।অনেক পরিস্থিতিতে যেখানে মাধ্যাকর্ষণ গাউস এর সূত্র নিউটন এর সূত্রের থেকে হিসাব করার আরো সুবিধাজনক এবং সহজ। যেভাবে গাউসের মহাকর্ষের সূত্র ও নিউটনের মহাকর্ষ সূত্র সমতুল্য সেভাবে গাউসের সূত্র (স্থির তড়িৎ) ও কুলম্বের সূত্র সমতুল্য, কারণ নিউটনের মহাকর্ষ সূত্র এবং কুলম্বের সূত্র একটি ত্রিমাত্রিক জায়গায় বিপরীত বর্গীয় সূত্র মেনে পারস্পরিক ক্রিয়া বর্ণনা করে। গাউসের সূত্রটিকে সমাকলিত রূপে লেখা যায় ∮ S g ⋅ d A = − 4 π G M {\displaystyle \oint _{S}\mathbf {g} \cdot d\mathbf {A} =-4\pi GM} এই সমীকরণটির বাম পাশ একটি ক্ষেত্র সমাকলন যা একটি বদ্ধ ক্ষেত্র S নির্দেশ করে g {\displaystyle \mathbf {g} } হল মহাকর্ষ ক্ষেত্র ভেক্টর। এই সমীকরণের বাম দিকের অংশকে মহাকর্ষীয় ফ্লাক্স বলা হয়। M হল ঐ আয়তনে আবদ্ধ ভর। G হল মহাকর্ষ ধ্রুবক। অভিসারী উপপাদ্য দ্বারা গাউস এর সূত্র ডিফারেনশিয়াল ফর্মে বিকল্পরূপে লেখা যাবে: ∇ ⋅ g = − 4 π G ρ {\displaystyle \nabla \cdot g=-4\pi G\rho } যেখানে ρ {\displaystyle \rho } হল ঐ আয়তনে আবদ্ধ প্রতি আয়তনের ভর অর্থাৎ ঘনত্ব। নিউটনের মহাকর্ষ সূত্র গাউসীয় তল কার্ল ফ্রিড্‌রিশ গাউস ফ্লাক্স অভিসারী উপপাদ্য মহাকর্ষ গাউসের চুম্বকত্বের সূত্র গাউসের সূত্র বিপরীত বর্গীয় সূত্র মহাকর্ষ ধ্রুবক
আবদুল হাকিম (দ্ব্যর্থতা নিরসন)

আবদুল হাকিম নামটি নিম্নের ব্যক্তিবর্গকে নির্দেশ করতে পারেঃ আবদুল হাকিম, মধ্যযুগের বিখ্যাত বাঙালি কবি। আবদুল হাকিম (বীর প্রতীক), বীর প্রতীক খেতাব প্রাপ্ত মুক্তিযোদ্ধা আবদুল হাকিম (মুক্তিযোদ্ধা), বীর প্রতীক খেতাব প্রাপ্ত মুক্তিযোদ্ধা আবদুল হাকিম (বীর বিক্রম), বীর বিক্রম খেতাব প্রাপ্ত মুক্তিযোদ্ধা আব্দুল হাকিম (রাজনীতিবিদ), বাংলাদেশী রাজনীতিবিদ ও কুমিল্লা-৭ আসনের সাবেক সংসদ সদস্য। আব্দুল হাকিম (ময়মনসিংহের রাজনীতিবিদ) -বাংলাদেশী রাজনীতিবিদ ও আসনের ময়মনসিংহ-৫ সাবেক সংসদ সদস্য। আবদুল হাকিম খান বাহাদুর, একুশে পদক প্রাপ্ত বাংলাদেশী শিক্ষাবিদ, পণ্ডিত ও লেখক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
নাঈম ইসলাম

নাঈম ইসলাম (জন্ম: ডিসেম্বর ৩১, ১৯৮৬) একজন বাংলাদেশী ক্রিকেটার। ২০০৮ সালের ৯ অক্টোবর নিউজিল্যান্ডের বিপক্ষে ওডিআই ম্যাচে তার অভিষেক। ২০০৮ সালে চট্টগ্রামে অনুষ্ঠিত নিউজিল্যান্ডের বিপক্ষে টেস্ট ক্রিকেটে অভিষিক্ত হন নাঈম। প্রথম ইনিংসে ১৪ এবং দ্বিতীয় ইনিংসে ১৯ রান করেন। ডেনিয়েল ফ্লিনকে আউট করার মাধ্যমে নিউজিল্যান্ডের প্রথম ইনিংসের সমাপণী ঘটিয়েছিলেন। এটিই ছিল টেস্টে তার প্রথম ও একমাত্র উইকেট লাভ। "Naeem and Mahbubul get Test call-ups"। ESPNcricinfo।  "Full Scorecard of Bangladesh vs New Zealand 1st Test 2008/09 - Score Report - ESPNcricinfo.com"। ESPNcricinfo।  Cricinfo profile
২০১২ ত্রিনিদাদ ও টোবাগো চার-জাতি টুয়েন্টি২০

২০১২ ত্রিনিদাদ ও টোবাগো চার-জাতি টুয়েন্টি২০ সিরিজ একটি আনফিসিয়াল সিরিজ। এই টুর্নামেন্টটি ত্রিনিদাদ ও টোবাগোর স্বাধীনতার ৫০ বছর পূর্তি উপলক্ষে আয়োজিত হয়। ৪টি দেশ এই টুর্নামেন্টে অংশ নেয় এবং প্রত্যেক দেশ ৩টি করে ম্যাচ খেলে। দেশগুলো হল ত্রিনিদাদ ও টোবাগো, বাংলাদেশ, আফগানিস্তান, বার্বাডোস। এই টুর্নামেন্টটিতে মোট ৬টি ম্যাচ হয়। এই টুর্নামেন্টটি আনফফিসিয়াল বলে এই টুর্নামেন্টটিকে ২০১২ আইসিসি বিশ্ব টুয়েন্টি২০ এর প্রস্তুতিমূলক টুর্নামেন্ট হিসেবে বিবেচনা করা হয়। টুর্নামেন্টের বিজয়ী দল প্রাইজমানি হিসেবে ৫০,০০০ মার্কিন ডলার পায়। টুর্নামেন্টে নিম্নের নিয়মানুসারে পয়েন্ট প্রদান করা হয়; প্রত্যেক দল ৩টি করে ম্যাচ খেলবে। সর্বোচ্চ পয়েন্টধারী দল চ্যাম্পিয়ন হবে। ২ দলের পয়েন্ট সমান হয়ে গেলে মুখোমুখি লড়াই এর ফলের ভিত্তিতে চ্যাম্পিয়ন দল নিশ্চিত হবে। ৩ দলের পয়েন্ট সমান হয়ে গেলে রান-রেট এর ভিত্তিতে চ্যাম্পিয়ন দল নিশ্চিত হবে। বিসিবি একাদশ টসে জয়ী হয়ে বোলিং এর সিদ্ধান্ত নেয়। বৃষ্টির কারণে ম্যাচের দৈর্ঘ্য ৮ ওভারে নেমে আসে। ত্রিনিদাদ ও টোবাগো টসে জয়ী হয়ে ব্যাটিং এর সিদ্ধান্ত নেয় বিসিবি একাদশ টসে জয়ী হয়ে বোলিং এর সিদ্ধান্ত নেয়। বৃষ্টির কারণে ম্যাচের দৈর্ঘ্য ১৫ ওভারে নেমে আসে। বার্বাডোস টসে জয়ী হয়ে ব্যাটিং এর সিদ্ধান্ত নেয়। আফগানিস্তান টসে জয়ী হয়ে বোলিং এর সিদ্ধান্ত নেয়। ত্রিনিদাদ ও টোবাগো টসে জয়ী হয়ে বোলিং এর সিদ্ধান্ত নেয়। "Trinidad Quadrangular T20 2012"। Cricinfo। সংগ্রহের তারিখ ৬ সেপ্টেম্বর ২০১২।
জিম্বাবুয়ে জাতীয় ক্রিকেট দল

জিম্বাবুয়ে ক্রিকেট দল (ইংরেজি: Zimbabwe national cricket team) জিম্বাবুয়ের জাতীয় ক্রিকেট দলের প্রতিনিধিত্বকারী দল। জিম্বাবুয়ে ক্রিকেট কর্তৃক দলটি পরিচালিত হচ্ছে। পূর্বেকার জিম্বাবুয়ে ক্রিকেট ইউনিয়ন বর্তমানে 'জিম্বাবুয়ে ক্রিকেট' নামে পরিচিত। আন্তর্জাতিক ক্রিকেট কাউন্সিল বা আইসিসি'র পূর্ণ সদস্যরূপে দলটি টেস্ট, একদিনের আন্তর্জাতিক ক্রিকেট এবং টি২০আই খেলায় অংশগ্রহণ করছে। ১৫ আগস্ট, ২০১৬ তারিখে জিম্বাবুয়ে দল আইসিসি প্রণীত টেস্ট, ওডিআই ও টুয়েন্টি২০ আন্তর্জাতিকে যথাক্রমে ১০ম, ১১শ ও ১২শ স্থানে অবস্থান করেছিল। আইসিসি'র অন্যান্য পূর্ণ সদস্যভূক্ত দেশের ন্যায় জিম্বাবুয়ে ক্রিকেট দলকে টেস্ট ক্রিকেটে মর্যাদা প্রাপ্তির লক্ষ্যে যোগ্যতা অর্জন করতে হয়েছে। লক্ষ্যণীয় যে, ইংল্যান্ড এবং অস্ট্রেলিয়াকে টেস্ট ক্রিকেট খেলার জন্যে যোগ্যতা অর্জনের প্রয়োজন পড়েনি। কেননা, দেশ দু'টো ১৫ মার্চ, ১৮৭৭ সালে অস্ট্রেলিয়ার মেলবোর্ন ক্রিকেট গ্রাউন্ডে প্রথম টেস্ট খেলাটিতে অংশগ্রহণ করেছিল। জিম্বাবুয়ে ক্রিকেট দলের সংক্ষিপ্ত ঘটনাবহুল মুহুর্তগুলো নিম্নরূপ :- রোডেশিয়া যুদ্ধকালীন সময়ে এবং ১৯৪৬ সাল থেকে পুনরায় দক্ষিণ আফ্রিকান টুর্নামেন্ট, কারি কাপে অংশ নেয়। স্বাধীনতা অর্জনের পর ১৯৮০ সালে দেশটি আন্তর্জাতিক ক্রিকেট খেলায় অংশ নিতে শুরু করে। ২১ জুলাই, ১৯৮১ সালে জিম্বাবুয়ে আইসিসি'র সহযোগী সদস্য হিসেবে নির্বাচিত হয়। ১৯৮৩, ১৯৮৭ এবং ১৯৯২ সালের বিশ্বকাপ ক্রিকেটে অংশ নেয়। ৯ম টেস্টখেলুড়ে দেশ হিসেবে জিম্বাবুয়ে ১৯৯২ সালে প্রথম টেস্ট খেলে। হারারেতে অনুষ্ঠিত ভারতের বিরুদ্ধে এ খেলাটি ড্র হয়েছিল। শুরু থেকেই জিম্বাবুয়ে দলটি টেস্ট খেলায় বেশ দূর্বল ছিল। অভিজ্ঞজনদের ধারণা, তাদেরকে অপরিপক্ক অবস্থায় টেস্টের মর্যাদা দেয়া হয়েছিল। কিন্তু একদিনের ক্রিকেট খেলায় দলটি বেশ প্রতিযোগিতামূখী ভাব বজায় রাখে; যদিও সর্বদিক দিয়ে শক্তিশালী ছিল না। কিন্তু বিশ্ব ক্রিকেটাঙ্গনে তাদের ফিল্ডিংয়ের দক্ষতা বেশ নজর কেড়েছিল। বেশ কয়েকজন জ্যেষ্ঠ খেলোয়াড়দের পদত্যাগজনিত কারণে কয়েকটি টেস্ট সিরিজে বেশ দূর্বল প্রতিদ্বন্দ্বিতা করায় ২০০৫ সালের শেষ দিকে আইসিসি'র সমর্থনে জিম্বাবুয়ে ক্রিকেট বোর্ড স্বেচ্ছায় টেস্ট ক্রিকেট থেকে নিজেদের নাম প্রত্যাহার করে নেয়। আগস্ট, ২০১১ সালে প্রায় ছয় বছর স্বেচ্ছা নির্বাসন থেকে ফিরে এসে টেস্টভূক্ত দেশ হিসেবে বাংলাদেশের বিপক্ষে অবতীর্ণ হয় ও ১৩০ রানের ব্যবধানে পরাজিত করে। জাতীয় কোচিং পরিচালক: অ্যান্ডি ওয়ালার প্রধান কোচ: মাখায়া এনটিনি (অন্তর্বর্তীকালীন) সহকারী কোচ: ওয়েন জেমস ব্যাটিং কোচ: ল্যান্স ক্লুজনার বোলিং কোচ: মাখায়া এনটিনি "Men's Team Rankings"। আন্তর্জাতিক ক্রিকেট কাউন্সিল (ইংরেজি ভাষায়)।  "Records for Test Matches"। ইএসপিএনক্রিকইনফো (ইংরেজি ভাষায়)।  "Records in 2024 in Test matches"। ইএসপিএনক্রিকইনফো (ইংরেজি ভাষায়)।  "Records for ODI Matches"। ইএসপিএনক্রিকইনফো (ইংরেজি ভাষায়)।  "Records in 2024 in ODI matches"। ইএসপিএনক্রিকইনফো (ইংরেজি ভাষায়)।  "Records for T20I Matches"। ইএসপিএনক্রিকইনফো (ইংরেজি ভাষায়)।  "Records in 2024 in T20I matches"। ইএসপিএনক্রিকইনফো (ইংরেজি ভাষায়)।  A brief history of Zimbabwe cricket Cricinfo. Retrieved 4 November 2011 Zimbabwe vs India at Harare, 1992 Cricinfo. Retrieved 5 November 2011 Zimbabwe Cricket Team SuperSport Profile SuperSport. Retrieved 6 November 2011 http://www.espncricinfo.com/zimbabwe-v-bangladesh-2011/content/story/526504.html উদ্ধৃতি ত্রুটি: <ref> ট্যাগ বৈধ নয়; Sacking নামের সূত্রটির জন্য কোন লেখা প্রদান করা হয়নি
আফ্রো-ইউরেশিয়া

যদি মহাদেশগুলোকে কতগুলো ছড়ানো-ছিটানো বৃহদাকার ভূমি হিসেবে সংজ্ঞায়িত করা হয়, যারা অনেকটা একই সমতলে পরস্পর সংলগ্ন কতগুলো ভূখণ্ডকে একত্রিত করে,তখন এশিয়া, ইউরোপ এবং আফ্রিকা মহাদেশ একক মহাদেশে প্রকাশিত হল, যা আফ্রো-ইউরেশিয়া নামে স্বীকৃত। আর এর দ্বারাই চারটি মহাদেশ (আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া) সংবলিত একটি মডেল ধারণা করা যায়। যখন প্লাইস্টোসিন বরফযুগে সমুদ্রসমতল অপেক্ষাকৃত নিচু ছিল,এই সময়ে অস্ট্রেলিয়া-নিউগিনি একটা একক মহাদেশ ছিল। একইভাবে আমেরিকা (উত্তর আমেরিকা ও দক্ষিণ আমেরিকা) এবং আফ্রো ইউরেশিয়া বেরিং ল্যান্ড ব্রিজ দ্বারা সংযুক্ত ছিল। অন্যান্য দ্বীপসমূহ যেমন-গ্রেট ব্রিটেন মহাদেশের মূলভূমির সাথে সংযুক্ত ছিল। তখন মাত্র তিনটি পৃথক মহাদেশ ছিল- আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া-নিউগিনি। DUNN, Ross E. DunnRoss E. (২০১৬-০৮-১৮)। Afro-Eurasia (ইংরেজি ভাষায়)। Berkshire Publishing Group। আইএসবিএন 978-1-933782-65-2। ডিওআই:10.1093/acref/9780190622718.001.0001/acref-9780190622718-e-11।  উইকিমিডিয়া কমন্সে আফ্রো-ইউরেশিয়া সংক্রান্ত মিডিয়া রয়েছে। উইকিঅভিধানে আফ্রো-ইউরেশিয়া শব্দটি খুঁজুন।
দিসপুর

দিসপুর (অসমীয়া: দিছপুৰ, ডিস্‌পুর্‌, উচ্চারণ) উত্তর-পূর্ব ভারতের আসাম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী। Dispur News Headlines About Dispur
সোহাগ গাজী

সোহাগ গাজী (জন্ম: ৫ আগস্ট ১৯৯১,পটুয়াখালী, বাংলাদেশ) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমে ওয়েস্ট ইন্ডিজ ও বাংলাদেশের মধ্যকার টেস্ট ক্রিকেট সিরিজের মাধ্যমে তার আন্তর্জাতিক ক্রিকেটে অভিষেক হয়। শের-ই-বাংলা ক্রিকেট স্টেডিয়ামে অনুষ্ঠিত এ খেলার দ্বিতীয় ইনিংসে ৬ উইকেট লাভ করেন তিনি। কিন্তু এ টেস্টে পরাজিত হয়েছিল বাংলাদেশ দল। তিনি বাংলাদেশের পক্ষে ৬৪তম টেস্ট ক্রিকেটার হিসেবে অভিষিক্ত হন। একই বছর ওয়েস্ট ইন্ডিজ ও বাংলাদেশের মধ্যকার ওয়ানডে সিরিজের মাধ্যমে তার ওডিআই অভিষেক হয়। অভিষেক ম্যাচেই ২৯ রানে ৪ উইকেট নিয়ে গড়েন নতুন বাংলাদেশী রেকর্ড যেটা ওয়ানডে অভিষেকে কোনো বাংলাদেশী বোলারের সেরা বোলিং। বাংলাদেশী ক্রিকেট খেলোয়াড়দের মধ্যে অলোক কাপালি’র পর টেস্ট ক্রিকেটে দ্বিতীয় হ্যাট্রিক লাভ করেন তিনি। ১৩ অক্টোবর, ২০১৩ সালে টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করেন। তিনি একে-একে ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন। এ টেস্টটি ড্র হয় ও তিনি ম্যান অব দ্য ম্যাচের সম্মাননা হিসেবে দেড় হাজার মার্কিন ডলার লাভ করেন। ক্রিকেট প্রবেশদ্বার "সফল সোহাগ গাজী"। ঢাকা। দৈনিক আমার দেশ। ১৪ নভেম্বর ২০১২। নভেম্বর ২, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ১৬, ২০১২।  Sohag Gazi, Abul Hasan get maiden Bangladesh call-ups, ক্রিকইনফো "Full Scorecard of West Indies vs Bangladesh 1st Test 2012/13 - Score Report - ESPNcricinfo.com"। ESPNcricinfo।  "সোহাগ গাজী ৬৪তম"। ঢাকা। দৈনিক মানবকণ্ঠ। ১৬ নভেম্বর ২০১২। সংগ্রহের তারিখ নভেম্বর ১৬, ২০১২। [স্থায়ীভাবে অকার্যকর সংযোগ] "সোহাগ গাজী"। ঢাকা। দৈনিক প্রথম আলো। ১ ডিসেম্বর ২০১২। সংগ্রহের তারিখ ডিসেম্বর ১, ২০১২। [স্থায়ীভাবে অকার্যকর সংযোগ] "Full Scorecard of New Zealand vs Bangladesh 1st Test 2013/14 - Score Report - ESPNcricinfo.com"। ESPNcricinfo।  উইকেট বাংলাদেশ জাতীয় ক্রিকেট দল টেস্ট ক্রিকেটে হ্যাট্রিকের তালিকা
পাকড়া ঝাড়ফিদ্দা

পাকড়া ঝাড়ফিদ্দা (বৈজ্ঞানিক নাম: Saxicola caprata); (ইংরেজি: Pied Bush Chat) কালো ও সাদা পালকের দুর্লভ পাখি। ভারত, বাংলাদেশ, ভুটান, মিয়ানমার, থাইল্যান্ড, চীন, তিব্বত, জাপান, এবং রাশিয়ায় এই পাখি দেখা যায়। সাধারণত উঁচু ঘাসবন, বিচ্ছিন্ন ঝোপসহ খোলা মাঠ, পাহাড়ের পাদদেশ, জলের ধারের আবাদি জমিতে এ পাখি বিচরণ করে। একাকী থাকে বেশি সময়। একাকী পুরুষ পাখি বিরতি দিয়ে একটানা অনেকক্ষণ ডাকাডাকি করে। ডাকের ধরন চ্যাপ-চ্যাপ-ট্রিউয়ি। তবে প্রজনন মৌসুমে হুয়িট-হুয়িট-টিটি-হুয়ি..টিয়্যার-টিউহু সুরে ডাকে। এটি পোকা শিকারকারী ছোট পাখি। দেহের দৈর্ঘ্য ১৩ সেন্টিমিটার, ওজন ১৫ গ্রাম। পুরুষ ও স্ত্রী পাখি দেখতে অভিন্ন। প্রাপ্তবয়স্ক পুরুষ পাখির দেহ কালো বর্ণের পালকে আবৃত থাকে। ডানার প্রান্ত, পেট ও কোমরের পালক সাদা বর্ণের। স্ত্রী পাখির পিঠের দিকটা কালচে বাদামি, দেহের নিচের দিক লালচে বাদামি। ডানার প্রান্তদেশ পীতাভ। কোমর উজ্জ্বল লালচে-কমলা পালকে আবৃত। লেজ কালো ও গলা ফিকে। উভয় পাখির চোখ কালচে বাদামি, ঠোঁট কালচে। পা, পায়ের পাতা ও নখর কালো। প্রজননকাল মার্চ-আগস্ট মাসে। ভূমিতে ঘাসের গোছার নিচে, আইলের গর্তে বাসা বানিয়ে ডিম পাড়ে। ডিমগুলো ফিকে নীল, সংখ্যায় তিন-পাঁচটি। প্রধানত স্ত্রী পাখি ডিমে তা দেয়, ডিম ফুটে ছানা আসে ১২ থেকে ১৩ দিনে। BirdLife International (২০১২)। "Saxicola caprata"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পাকড়া ঝাড়ফিদ্দা[স্থায়ীভাবে অকার্যকর সংযোগ],সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ১৫-১১-২০১২ খ্রিস্টাব্দ। উইকিমিডিয়া কমন্সে পাকড়া ঝাড়ফিদ্দা সংক্রান্ত মিডিয়া রয়েছে। HBW multimedia[স্থায়ীভাবে অকার্যকর সংযোগ] Description of rossorum
দুঙ্গা

কার্লোস কেটানো ব্লেদর্ন ভেরি (ইংরেজি: Carlos Caetano Bledorn Verri; বা দুঙ্গা পর্তুগিজ উচ্চারণ: [ˈdũɡɐ]; জন্ম: ৩১ অক্টোবর, ১৯৬৩) আইজুতে জন্মগ্রহণকারী ব্রাজিলীয় ফুটবলের সাবেক মধ্যমাঠের রক্ষণাত্মক খেলোয়াড়। তবে তিনি দুঙ্গা নামেই সমধিক পরিচিত। ১৯৯৪ সালের ব্রাজিলের বিশ্বকাপ ফুটবল চ্যাম্পিয়ন দলের সদস্য ছিলেন তিনি। এরপর তিনি ব্রাজিল দলের কোচের দায়িত্ব পালন করেছেন। জাভি’র পাশাপাশি একমাত্র খেলোয়াড় হিসেবে বিশ্বকাপ, অলিম্পিক গেমস, কনফেডারেশন্স কাপ ও মহাদেশীয় চ্যাম্পিয়নশীপের ফাইনালে খেলার সৌভাগ্য অর্জন করেন তিনি। ইন্তারনেশিওন্যালের পক্ষ হয়ে ১৯৮০-৮৪, ১৯৯৯-২০০০; করিন্থিয়ান্সে (১৯৮৪-৮৫); সান্তোসে (১৯৮৫-৮৭); ভাস্কো দা গামা'য় (১৯৮৭); পিসায় (১৯৮৭-৮৮); ফিওরেন্তিনায় (১৯৮৮-৯২); পেস্কারায় (১৯৯২-৯৩); ভিএফবি স্টুটগার্টে (১৯৯৩-৯৫) এবং জুবিলো আইওয়াতায় (১৯৯৫-৯৮) পর্যন্ত খেলেছেন দুঙ্গা। ব্রাজিল দলের পক্ষ হয়ে দুঙ্গা ৯১টি খেলায় অংশগ্রহণ করে ৬টি গোল করেছেন। ১৯৮৩ সালে বিশ্বকাপ অনূর্ধ্ব-২০ ফুটবল প্রতিযোগিতায় অংশগ্রহণের মাধ্যমে আন্তর্জাতিক পর্যায়ে তার অভিষেক ঘটে। যুবদের ঐ প্রতিযোগিতায় ব্রাজিলের অধিনায়ক হিসেবে আর্জিন্টিনাকে চূড়ান্ত খেলায় পরাভূত করে তার দল চ্যাম্পিয়ন হয়েছিল। এর একবছর পর ক্যালিফোর্নিয়ার লস এঞ্জেলসে অনুষ্ঠিত ১৯৮৪ সালের গ্রীষ্মকালীন অলিম্পিক ফুটবলে তার দল রৌপ্যপদক লাভ করেছিল। ১৯৮৯ সালের কোপা আমেরিকা প্রতিযোগিতায় অংশগ্রহণের জন্যে মূল জাতীয় দল থেকে ডাক পান এবং মারকানা স্টেডিয়ামে অনুষ্ঠিত চূড়ান্ত খেলায় উরুগুয়ের বিরুদ্ধে দলকে জয়লাভে সহায়তা করেন। ১৯৯০ সালের বিশ্বকাপে তিনি অংশগ্রহণ করেন। কিন্তু প্রতিযোগিতায় ভাগ্য সহযোগিতা না করায় এবং চিরপ্রতিদ্বন্দ্বী আর্জেন্টিনার কাছে দ্বিতীয় রাউন্ডে পরাজয়ের প্রেক্ষাপটে তার সহ-খেলোয়াড়দের কাছ থেকে দোষী হন। দলের ফলাফল ছিল ১৯৬৬ সালের পর সবচেয়ে বেশি খারাপ ফলাফল। এর পরের কয়েক বছর তার খেলার ধরনের ফলে ব্রাজিলীয় গণমাধ্যমের সমালোচনা কেন্দ্রবিন্দু হয়ে ওঠেন। ধীরগতির খেলা উপহার, রক্ষণাত্মক খেলার ভঙ্গীমার জন্য এ সময়কালকে ব্রাজিলের ইতিহাসে 'দুঙ্গার যুগ' নামে অভিহিত করা হয়। তা স্বত্ত্বেও ব্রাজিলের নতুন কোচ কার্লোস আলবার্তো পেরেইরা দুঙ্গাকে ১৯৯৪ সালের বিশ্বকাপের চূড়ান্ত খেলায় প্রথম একাদশে রাখেন। প্রকৃতপক্ষে রাই ১৯৯৪ সালের বিশ্বকাপে ব্রাজিলের অধিনায়করূপে খেলা শুরু করেন। কিন্তু ব্রাজিলের দূর্বল খেলা প্রদর্শনের জন্য মাজিনহো'র পাশাপাশি তিনিও বাদ পড়েন। ফলশ্রুতিতে দুঙ্গা চূড়ান্ত খেলায় অধিনায়কত্ব লাভ করেন এবং বিজয়ী হলে ট্রফি উত্তোলন করেন। ২০১০ সালে জাতীয় দলের কোচ ছিলেন তিনি। কিন্তু কোয়ার্টার ফাইনাল পর্ব উত্তরণে ব্যর্থ হওয়ায় ব্রাজিলীয় ফুটবল কনফেডারেশন তাকে বরখাস্ত করে। কিন্তু ২০১৪ সালে বিশ্বকাপে কার্লোস আলবার্তো পেরেইরা’র দলের ব্যর্থতার ফলে দুঙ্গাকে পুনরায় দ্বিতীয়বারের মতো কোচের দায়িত্ব দেয়া হয়। এরপূর্বে ২০০৬-২০১০ সাল মেয়াদকালে ব্রাজিল দলকে পরিচালনা করেন দুঙ্গা। তার পরিচালনায় ব্রাজিল দল ২০০৭ সালের কোপা আমেরিকা ও ২০০৯ সালের ফিফা কনফেডারেশন্স কাপ শিরোপা লাভ করে। এছাড়াও, ২০১০ সালের বিশ্বকাপে ব্রাজিল দল কোয়ার্টার-ফাইনালে খেলার যোগ্যতা লাভ করেছিল। ২০১৩ সালে ইন্টারন্যাশিওনাল দলেরও প্রধান কোচের দায়িত্বে ছিলেন দুঙ্গা। http://www.google.com/hostednews/ukpress/article/ALeqM5hmU6yTeBZXxw_Gc8pjoX3cgnZKCQ[অকার্যকর সংযোগ] "World Cup 2010: Brazil dismiss coach Dunga"। The Daily Telegraph। London। জুলাই ৪, ২০১০। জুলাই ৭, ২০১০ তারিখে মূল থেকে আর্কাইভ করা। সংগ্রহের তারিখ মার্চ ১৪, ২০১১।  দাপ্তরিক ওয়েবসাইট (পর্তুগিজ) (ইংরেজি)
লা দিসপুতা দেল সাক্রামেন্তো

লা দিসপুতা দেল সাক্রামেন্তো (ইতালীয় La Disputa del Sacramento) বা লা দিসপুতা রেনেসাঁ যুগের একটি বিখ্যাত দেয়ালচিত্র বা ফ্রেসকো। ইতালীয় চিত্রকর রাফায়েল ১৫০৯-১৫১০ খ্রিস্টাব্দের মাঝা-মাঝি সময়ে এটি অঙ্কন করেন। আরেক চিত্রশিল্পী জর্জিও ভাযারি এর নামাকরণ করেন La Dispute du Saint-Sacrement। ভ্যাটিকান সিটি-তে পোপের নিজ বাসভবনে এটি সংরক্ষণ করা হয়েছে। এটি আঁকা হয়েছে স্কুওলা দি আতেনে নামক চিত্রকর্মের ঠিক উল্টো দিকের দেয়ালে। রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্ম গুলোর সাথে এটি স্থান পেয়েছে। রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাসকক্ষে। এটি একটি ধারাবাহিক চিত্রকর্মগুচ্ছের প্রথমটি, ধারার অন্য দুইটি যথাক্রমে স্কুওলা দি আতেনে ও দ্য পারনাসাস। এই চিত্রকর্মে রাফায়েল অতি সুক্ষভাবে স্বর্গ এবং পৃথিবীর রূপ তুলে ধরেছেন। সর্ব উপরে যিশু কুমারি মেরি ও জন দ্য ব্যাপ্টাইস্টের সাথে অবস্থান করছেন। Adams, Italian Renaissance Art, p. 344 প্রবেশদ্বার:  চিত্রকর্ম
সিলভিও লাগরেকা

সিলভিও লাগ্রেকা (পর্তুগিজ: Sílvio Lagreca, ব্রাজিলীয় পর্তুগিজ: [sˈɪʊvjʊ lˌaɡrˈɛkæ]; ১৪ জুন ১৮৯৫ – ২৯ এপ্রিল ১৯৬৬) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় সাও বেন্তো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি ব্রাজিলীয় ফুটবল কনফেডারেশনের প্রথম ম্যানেজার হবার গৌরব অর্জন করেছেন। লাগ্রেকা ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ১টি গোল করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন। লাগ্রেকা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন। সিলভিও লাগ্রেকা ১৮৯৫ সালের ১৪ই জুন তারিখে ব্রাজিলের পিরাইসিকাবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৬ সালের ২৯শে এপ্রিল তারিখে, ব্রাজিলের সাও পাওলোতে ৭০ বছর বয়সে তিনি মৃত্যুবরণ করেছেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Brazil - Squad" [ব্রাজিল - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  ট্রান্সফারমার্কেটে সিলভিও লাগরেকা (ইংরেজি) ওয়ার্ল্ডফুটবল.নেটে সিলভিও লাগরেকা (ইংরেজি) ন্যাশনাল-ফুটবল-টিমস.কমে সিলভিও লাগরেকা (ইংরেজি)
আত্রাই নদী

আত্রাই নদী ভারত-বাংলাদেশের একটি আন্তঃসীমান্ত নদী। নদীটির বাংলাদেশ অংশের দৈর্ঘ্য ২৬৯ কিলোমিটার এবং ভারতের অংশের দৈর্ঘ্য ১২১ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০২। এই নদীটি ভারত অংশে আত্রেয়ী নদী নামে পরিচিত। আত্রাই নদীটি পশ্চিমবঙ্গের এবং বাংলাদেশের উত্তরাঞ্চল দিয়ে প্রবাহিত হয়। নদীটির সর্বমোট দৈর্ঘ্য প্রায় ২৪০ মাইল (৩৯০ কিলোমিটার)। এটির সর্বোচ্চ গভীরতা ৯৯ ফুট (৩০ মিটার)। আত্রাই নদীর বর্তমান মোহনা হচ্ছে আত্রাই উপজেলা শহরের গুড় নদী এবং পুরাতন আত্রাই নদী। অতীতে এই নদীকে আত্রেই নামে ডাকা হতো এবং মহাভারতে এটির উল্লেখ রয়েছে। করতোয়া নদীর সাথে এটির সংযোগ রয়েছে। এটির উৎপত্তি পশ্চিম বাংলায় এবং এটি বাংলাদেশের দিনাজপুর জেলার মধ্য দিয়ে প্রবাহিত হয়ে আবার ভারতে প্রবেশ করেছে। এটি দক্ষিণ দিনাজপুর জেলার কুমারগঞ্জ এবং বালুরঘাট ব্লকের মধ্যে দিয়ে আবার বাংলাদেশে প্রবেশ করেছে। দিনাজপুর জেলায় নদীটি গবুরা এবং কঙ্করা নামে দুটি নদীতে বিভক্ত হয়েছে। এটা বরেন্দ্র ভূমি অতিক্রম করে এবং চলন বিলের মধ্যে দিয়ে প্রবাহিত হয়। নদীটি বারো মাসই মাছ ধরার জন্য উপযোগী থাকে। যদিও বর্ষাকালে নদীটি প্রায়ই অনেক অঞ্চলে বন্যা ঘটিয়ে থাকে। আত্রাই নদীটি আগে উত্তর বাংলার বিখ্যাত নদী ছিল কারণ তিস্তার জল গঙ্গায় পতিত হওয়ার জন্য এটি ছিল প্রধান প্রণালী। ১৭৮৭ সালে তিস্তা তার প্রাচীন নদীগর্ভ থেকে ভেঙ্গে বের হয়ে আসে এবং নিজে থেকে একটি নতুন ও প্রশস্ত প্রণালী খনন করে ব্রহ্মপুত্রে এসে পড়ে। এর পর থেকে আত্রাই তার গুরুত্ব হারায় এবং এখন এর অল্প কিছু সংখ্যক শ্রেষ্ঠত্বের চিহ্ন রয়েছে। নওগাঁ থেকে চলন বিলের মধ্য দিয়ে প্রবাহিত হয়ে এটি জেলাটিতে প্রবেশ করে এবং নুরনগরের নিকটে হুড়াসাগর নদীতে এসে পড়ে। বাংলাদেশের নদীর তালিকা বাংলাদেশের বড় নদীসমূহ পশ্চিমবঙ্গের নদীর তালিকা "আন্তঃসীমান্ত_নদী"। বাংলাপিডিয়া। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৮৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) মেসবাহ-উস-সালেহীন। "আত্রাই নদী"। বাংলাপিডিয়া।  "Dakshin Dinajpur"। River। District administration। ২০০৯-০৬-০২ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।  "Flood Prevention plan for river Atreyee"। District administration। ২০০৯-০৪-১০ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৯।  উইকিমিডিয়া কমন্সে আত্রাই নদী সংক্রান্ত মিডিয়া রয়েছে।
গান্ধীনগর

গান্ধীনগর (শুনুন) ভারতের গুজরাত রাজ্যের রাজধানী। এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, গান্ধীনগর অবস্থিত। "Gandhinagar Guide"। সংগ্রহের তারিখ ১৯ নভেম্বর ২০২১।  "Municipal Expansions"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে গান্ধীনগর সংক্রান্ত মিডিয়া রয়েছে। উইকিভ্রমণে Gandhinagar সম্পর্কিত ভ্রমণ নির্দেশিকা রয়েছে। Gandhinagar Urban Development Authority Official website of Gandhinagar Gandhinagar District Megistrate[স্থায়ীভাবে অকার্যকর সংযোগ] Gandhinagar Municipal Corporation
হুন্দাই মটোর গ্রুপ

হুন্দাই মটোর গ্রুপ (কোরীয়: 현대자동차 그룹; হাঞ্জা: 現代自動車 그룹) একটি দক্ষিণ কোরিয়ার গাড়ি নির্মাতা প্রতিষ্ঠান। এর সদর দপ্তর সিওলে অবস্থিত। হুন্দাই এশিয়ার দ্বিতীয় বৃহত্তম গাড়ি নির্মাতা, টয়োটা র পরেই এর অবস্থান। বিশ্বে হুন্দাই এর অবস্থান চতুর্থ স্থানে। ১৯৯৮ সালে দক্ষিণ কোরিয়ার দ্বিতীয় বৃহত্তম গাড়ি নির্মাতা কিয়া মটোরস অধিগ্রহণের মাধ্যমে হুন্দাই মটোর গ্রুপ গঠিত হয়। জুলাই ২, ২০১১ নাগাদ, হুন্দাই-এর কিয়া মটোরস-এ ৪৯.২% মালিকানা রয়েছে। হুন্দাই মটোর দক্ষিণ কোরিয়ার তৃতীয় বৃহত্তম কোম্পানি। স্যামসাং এবং এলজি গ্রুপের পরেই এর অবস্থান। "Hyundai 4th Largest Automaker, Overtakes Ford"। The Truth About Cars। সংগ্রহের তারিখ ২০১১-০১-২৮।  "보안상 차단된 페이지"। Kmcir.com। ২০১০-০৯-১২ তারিখে মূল থেকে আর্কাইভ করা। সংগ্রহের তারিখ ২০১১-০৪-২৪।  Hyundai Motor Company (HMC)
ব্রাজিলীয় ফুটবল কনফেডারেশন

ব্রাজিলীয় ফুটবল কনফেডারেশন (পর্তুগিজ: Confederação Brasileira de Futebol, ইংরেজি: Brazilian Football Confederation; এছাড়াও সংক্ষেপে সিবিএফ নামে পরিচিত) হচ্ছে ব্রাজিলের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে কনফেদেরেসাও ব্রাসিলেইরা দে দেস্পোর্তোস (যার অর্থ ব্রাজিলীয় ক্রীড়া কনফেডারেশন) অথবা সিবিডি নামে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ব্রাজিলের রিউ দি জানেইরুর আটলান্টিক মহাসাগর তীরবর্তী বরা দা তিজুকা এলাকায় অবস্থিত। একই সাথে এই সংস্থার তেরেসোপোলিশ এলাকায় গ্রাঞ্জা কোমারি নামে একটি নিজস্ব প্রশিক্ষণ কেন্দ্র রয়েছে। ২০০৭ সালের ২৯শে সেপ্টেম্বর তারিখে এক ঘোষণায় জানানো হয় যে, ২০০৭ সালের অক্টোবর মাস হতে সিবিএফ নারীদের লীগ এবং কাপ প্রতিযোগিতা আয়োজন করবে। চীনে অনুষ্ঠিত ২০০৭ সালের ফিফা মহিলা বিশ্বকাপে ফিফা সভাপতি সেপ ব্লাটারের ক্রমবর্ধমান চাপ প্রয়োগই এর মূল কারণ। এই সংস্থাটি ব্রাজিলের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাম্পেওনাতো ব্রাসিলেইরা সেরি আ, কোপা দো ব্রাসিল দে ফুতেবল ফেমেনিনো, কোপা দো ব্রাসিল এবং কোপা দো নর্দেস্তের মতো প্রতিযোগিতার সকল কার্যক্রম পরিচালনা করে। এই সংস্থার প্রথম সভাপতি ছিলেন এলভারো জামিথ। বর্তমানে ব্রাজিলীয় ফুটবল কনফেডারেশনের সভাপতির দায়িত্ব পালন করছেন রগেরিও কাবোকলো এবং সাধারণ সম্পাদকের দায়িত্ব পালন করছেন ওয়াল্টার ফেল্ডম্যান। ১০ সেপ্টেম্বর ২০২০ পর্যন্ত হালনাগাদকৃত। ফিফা বিশ্বকাপ: ৫ বার (১৯৫৮, ১৯৬২, ১৯৭০, ১৯৯৪, ২০০২) কোপা আমেরিকা: ৯ বার (১৯১৯, ১৯২২, ১৯৪৯, ১৯৮৯, ১৯৯৭, ১৯৯৯, ২০০৪, ২০০৭,২০১৯) সুপারক্লাসিকো দে লাস আমেরিকাস: ৯ বার (১৯১৪, ১৯২২, ১৯৪৫, ১৯৫৭, ১৯৬০, ১৯৬৩, ১৯৭১, ১৯৭৬, ২০১১) কনফেডারেশন কাপ: ৩ বার (১৯৯৭, ২০০৫,২০০৯) "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  Jonathan Watts (২৯ মে ২০১৫)। "Brazil starts congressional inquiry into corruption after Fifa arrests"। the guardian। Guardian News and Media। সংগ্রহের তারিখ ৫ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A sede da seleção pentacampeã: uma opção de passeio." (Portuguese ভাষায়)। TeresópolisOn। ২০১০-১১-২৮ তারিখে মূল থেকে আর্কাইভ করা। সংগ্রহের তারিখ ২০০৯-০২-১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Brazil to set up women's soccer league"। Sports। People's Daily। ২০০৭-০৯-২৯। ৫ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৯-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Brazil will create women soccer cup"। Sports। People's Daily। ২০০৭-০৯-২৯। ৫ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৯-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ব্রাজিলীয় ফুটবল কনফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (পর্তুগিজ) ফিফা-এ ব্রাজিলীয় ফুটবল কনফেডারেশন ওয়েব্যাক মেশিনে আর্কাইভকৃত ৩ জুন ২০০৭ তারিখে (ইংরেজি) টেমপ্লেট:ব্রাজিল-এ ফুটবল টেমপ্লেট:ব্রাজিলীয় ফুটবল কনফেডারেশন